作者:李白
標題:雜曲歌辭：遠別離
內容:遠別離，古有皇英之二女，乃在洞庭之南，瀟湘之浦。海水直下萬裡深，誰人不言此離苦。日慘慘兮雲冥冥，皇穹竊恐不照餘之忠誠，雷馮馮兮欲吼怒。堯舜當之亦禪禹。君失臣兮龍為魚，權歸臣兮鼠變虎。或雲堯幽囚，舜野死，九疑聯綿皆相似，慟哭兮遠望，見蒼梧之深山。蒼梧山崩湘水絕，